Ispaniyaning Navarra viloyati politsiyasi koronavirus yuqtirib olganlar va sog‘lom odamlar o‘rtasidagi futbol o‘yini o‘tkazilishining oldini oldi. Foto: Globallookpress El Confidencial gazetasi xabariga ko‘ra, politsiya o‘yin tashkilotchisini hibsga olgan. Huquq tartibot idoralari talqiniga ko‘ra, u 20 iyul kuni Pamplona shahrida bunday o‘yinda ishtirok etishni ijtimoiy tarmoqlar orqali targ‘ib qilgan. Gumonlanuvchi aholi salomatligiga qarshi jinoyatda ayblanmoqda. Hozirgi vaqtda tergov ishlari o‘tkazilyapti. Worldometers xabariga ko‘ra, 19 iyul kungi holatga ko‘ra, Ispaniyada koronavirus yuqtirib olganlar soni 307 mingdan ortiqni tashkil qiladi. Ularning 28 mingdan ortig‘i vafot etgan.